รัฐบาลไทย-ข่าวทำเนียบรัฐบาล-ฝ่ายความมั่นคงลุยจับต่อเนื่อง ปลัด มท. ชี้ ประชาชน คือ ส่วนหนึ่งของความสำเร็จ พร้อมเชิญร่วมสร้างสังคมปลอดยาเสพติดไปด้วยกัน
วันจันทร์ที่ 24 ตุลาคม 2565
ฝ่ายความมั่นคงลุยจับต่อเนื่อง ปลัด มท. ชี้ ประชาชน คือ ส่วนหนึ่งของความสําเร็จ พร้อมเชิญร่วมสร้างสังคมปลอดยาเสพติดไปด้วยกัน
ฝ่ายความมั่นคงลุยจับต่อเนื่อง ปลัด มท. ชี้ ประชาชน คือ ส่วนหนึ่งของความสําเร็จ พร้อมเชิญร่วมสร้างสังคมปลอดยาเสพติดไปด้วยกัน
วันนี้ (23 ต.ค. 65) นายสุทธิพงษ์ จุลเจริญ ปลัดกระทรวงมหาดไทย กล่าวว่า จากนโยบายการทําสงครามกับยาเสพติด หลายพื้นที่ได้ดําเนินการป้องกัน สกัดกั้น ตรวจค้น Re X-Ray และฟื้นฟูผู้ป่วยยาเสพติดอย่างเข้มข้น และจริงจัง โดยกระทรวงมหาดไทยเน้นการขับเคลื่อนและบูรณาการร่วมกับ ทุกกลไกและทุกภาคีเครือข่าย เพื่อไม่ให้ยาเสพติดมีที่ยืนในสังคมไทย ส่งเสริมให้สังคมไทยเป็นสังคมที่ปลอดภัย และเป็นสังคมแห่งการให้โอกาสในการคืนคนดีสู่สังคมภายหลังจากการบําบัดรักษาแล้ว ซึ่งในวันนี้ได้รับรายงานผลการปฏิบัติจากหลายพื้นที่ทั่วประเทศโดยมีกรณีที่น่าสนใจ ดังนี้
1. ที่จังหวัดขอนแก่น วันนี้( 23 ต.ค. 65 ) เจ้าหน้าที่ชุดจับกุม กองบังคับการตํารวจทางหลวง ได้รับแจ้งเบาะแสว่า มีการลักลอบขนส่งยาเสพติด เข้ามาในเขตพื้นที่ จึงได้ออกตรวจพื้นที่ พบรถยนต์ต้องสงสัยวิ่งมุ่งหน้าทาง อ.หนองสองห้อง ซึ่งผู้ขับขี่ได้ทําการหลบหนี สุดท้ายรถของผู้ต้องหาได้เสียหลักตกถนน เจ้าหน้าที่จึงได้เข้าทําการตรวจสอบพบชายจํานวน 2 คน แต่สามารถวิ่งหลบหนีไปได้ 1 คน ตรวจสอบภายในรถ พบของกลาง ยาบ้า จํานวน 720,000 เม็ด โดยผู้ต้องหายอมรับว่า ได้รับการว่าจ้างให้ขนยาบ้า จาก จ.นครพนม มาส่งที่ อ.หนองสองห้อง จ.ขอนแก่น ด้วยค่าจ้าง 20,000 บาท ตํารวจชุดจับกุม จึงแจ้งข้อกล่าวหาว่า มียาเสพติดให้โทษประเภท 1 (ยาบ้า) ไว้ในครอบครองโดยฝ่าฝืนต่อกฎหมาย และตรวจยึดของกลางนําส่งพนักงานสอบสวนดําเนินคดีตามกฎหมายต่อไป
2. ที่จังหวัดนครพนม เมื่อวันที่ 22 ต.ค. 65 กองกําลังสุรศักดิ์มนตรี ภายใต้การอํานวยการของ พลตรี นรธิป โพยนอก ผู้บัญชาการกองพลทหารราบที่ 3 (พล.ร.3) สั่งการให้หน่วยเฉพาะกิจกรมทหารพรานที่ 21 ร่วมกับ สถานีเรือนครพนม หน่วยเรือรักษาความสงบเรียบร้อยตามลําแม่น้ําโขงเขตนครพนม, กองร้อยตํารวจตระเวนชายแดนที่ 237, ฝ่ายปกครองอําเภอท่าอุเทน และตํารวจภูธรท่าอุเทน ร่วมกันทําการตรวจยึดยาบ้า จํานวน 18,000 เม็ด บริเวณริมแม่น้ําโขงท้ายบ้านตาลปากน้ํา หมู่ที่ 2 ตําบลไชยบุรี อําเภอท่าอุเทน จังหวัดนครพนม ซึ่งได้รับการแจ้งเบาะแสจากแหล่งข่าว ว่าจะมีการลักลอบขนย้ายยาเสพติดจากฝั่ง สปป.ลาว มาส่งยังฝั่งไทย ในพื้นที่ บ.ตาลปากน้ํา หมู่ที่ 2 ตําบลไชยบุรี อําเภอท่าอุเทน จังหวัดนครพนม จึงได้จัดกําลังเข้าทําการซุ่มเฝ้าตรวจริมแม่น้ําโขงในพื้นที่ดังกล่าว พบถุงพลาสติกสีดําในพงหญ้าห่างจากริมฝั่งประมาณ 7 เมตร บริเวณพื้นที่จอดเรือ จึงได้ทําการพิสูจน์ทราบพบข้างในเป็นยาบ้า เจ้าหน้าที่จึงได้ทําการซุ่มเฝ้าตรวจ แต่ไม่มีบุคคลต้องสงสัยเข้ามารับยาบ้าดังกล่าว จึงได้ทําการประสานหน่วยงานความมั่นคงในพื้นที่ ร่วมทําการตรวจยึดยาบ้า และนําของกลางทั้งหมดส่งมอบให้กับพนักงานสอบสวน สภ.ท่าอุเทน เพื่อดําเนินการตามกฎหมายต่อไป และในวันเดียวกันภายใต้การดําเนินการตามแผนปฏิบัติการ "ยุทธการฟ้าสางที่ฝั่งโขง" จังหวัดนครพนม นายวรวิทย์ พิมพนิตย์ นายอําเภอเมืองนครพนม พร้อมด้วยเจ้าหน้าที่ฝ่ายความมั่นคง และสมาชิก อส. ร่วมกันจับกุมนางนิ่ม (นามสมมติ) อายุ 42 ปี สัญชาติไทย พร้อมด้วยของกลาง ยาบ้า จํานวน 1,040 เม็ดโดยแจ้งข้อกล่าวหาว่า มียาเสพติดให้โทษประเภท 1 (ยาบ้า) ไว้ในครอบครองโดยไม่ได้รับอนุญาต และเสพยาเสพติดให้โทษประเภท 1 (ยาบ้า) โดยฝ่าฝืนต่อกฎหมาย ซึ่งได้นําตัวผู้กระทําความผิดพร้อมของกลางส่ง พนักงานสอบสวน สภ.เมืองนครพนม เพื่อดําเนินการตามกฎหมายแล้ว
3. ที่จังหวัดกระบี่ เมื่อวันที่ 22 ต.ค. 65 นายพุฒิพงศ์ ศิริมาตย์ ผู้ว่าราชการจังหวัดกระบี่ ได้มอบหมายให้นายสกุล ดํารงเกียรติกุล ปลัดจังหวัดกระบี่ และอําเภอเหนือคลอง นําโดยนายเศวตฉัตร สุวรรณรัตน์ ปลัดอําเภอหัวหน้ากลุ่มงานบริหารงานปกครอง พร้อมด้วยเจ้าหน้าที่ฝ่ายความมั่นคง และสมาชิก อส. ร่วมลงพื้นที่อําเภอเหนือคลอง เพื่อดําเนินการค้นหาผู้เสพ/ผู้ติดยาเสพติด ผู้ค้าและผู้ที่เกี่ยวข้องกับยาเสพติด (Re X-Ray) ในพื้นที่ตําบล/หมู่บ้าน ซึ่งเป็นร้านขายของชํา โดยสามารถจับกุมนางสาวจริญณี (ขอสงวนนามสกุล) อายุ 39 ปี พร้อมของกลางยาเสพติดให้โทษประเภท 1 (เมทแอมเฟตามีนหรือยาบ้า) จํานวน 17 เม็ด จึงได้แจ้งข้อกล่าวหาว่า จําหน่ายโดยมีไว้ในครอบครองเพื่อจําหน่ายซึ่งยาเสพติดให้โทษประเภท 1 (เมทแอมเฟตามีนหรือยาบ้า) โดยไม่ได้รับอนุญาต อันเป็นการกระทําเพื่อการค้า และได้นําตัวผู้ต้องหาพร้อมของกลางส่งพนักงานสอบสวน สภ.คลองขนาน เพื่อดําเนินคดีตามกฎหมายต่อไป สําหรับกรณีนี้ เป็นอุทาหรณ์ที่สําคัญ สําหรับกรณีร้านค้าร้านสะดวกซื้อทั่วไป เนื่องจากร้านขายของชําสามารถเเพร่กระจายสู่สาธารณชนได้ง่าย หากมีการพบเห็นดั่งเช่นกรณีนี้จะดําเนินคดีตามกฎหมายสูงสุดโดยไม่มีการงดเว้นโทษแต่อย่างใด
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า นอกจากนี้ ในหลาย ๆ พื้นที่ได้เข้าตรวจสถานบริการอย่างจริงจังและเข้มข้น อาทิ เมื่อคืนที่ผ่านมา จังหวัดชลบุรี นายธวัชชัย ศรีทอง ผู้ว่าราชการจังหวัดชลบุรี ได้สั่งการให้ฝ่ายปกครองบูรณาการกับตํารวจพื้นที่เข้าเข้าตรวจผับกลางเมืองพัทยา "คลับวันพัทยา" ซึ่งเปิดเกินเวลาและลักลอบเสพยาเสพติด ซึ่งได้สั่งการให้ดําเนินการตามกฎหมายอย่างเด็ดขาดแล้ว เป็นต้น จึงขอให้พี่น้องประชาชนเชื่อมั่นในการทํางานของกระทรวงมหาดไทย และขอขอบคุณที่ทุกท่านช่วยแจ้งเบาะเเสให้แก่เจ้าหน้าที่จนสามารถจับกุมผู้กระทําความผิดได้สําเร็จในหลายพื้นที่ที่ได้กล่าวไปแล้วเบื้องต้น
"นอกจากนี้ ในพื้นที่ต่าง ๆ ได้มีการดําเนินการขับเคลื่อนกิจกรรมและมาตรการในการป้องกันปราบปรามปัญหายาเสพติด อาทิ การตั้งด่านชุมชน (จุดตรวจ/จุดสกัด) ในช่วงวันหยุดยาว รวมไปถึงการลงพื้นที่ติดตามผู้ที่อยู่ระหว่างการเข้ารับการบําบัดรักษาในสถานพยาบาล และผู้ที่ผ่านการบําบัดรักษา เป็นต้น ทั้งนี้ กระทรวงมหาดไทยมีความมุ่งมั่นที่จะกวาดล้างและแก้ไขปัญหายาเสพติดให้หมดไปจากสังคมไทย ซึ่งพี่น้องประชาชนทุกคนล้วนเป็นส่วนหนึ่งในการแก้ไขปัญหายาเสพติด และเป็นส่วนหนึ่งที่จะทําให้สังคมไทยเต็มไปด้วยความรัก ความสามัคคี และสังคมแห่งการให้โอกาส ดังนั้น หากพบเห็นเบาะเเสการกระทําความผิด หรือบุคคลผู้มีพฤติกรรมเสี่ยงที่อาจก่อให้เกิดภัยแก่สังคมโดยรวม หรือผู้มีส่วนเกี่ยวข้องกับยาเสพติด ขอความกรุณาช่วยแจ้งเบาะเเสยาเสพติดให้แก่เจ้าหน้าที่ฝ่ายปกครองในทุกพื้นที่ ทั้งแจ้งผ่านนายอําเภอ ปลัดอําเภอ กํานัน ผู้ใหญ่บ้าน คณะกรรมการหมู่บ้าน และผู้บริหารองค์กรปกครองส่วนท้องถิ่นในพื้นที่ หรือ ผ่านสายด่วนศูนย์ดํารงธรรม 1567 ไม่เว้นวันหยุดราชการ ขอเชิญมาร่วมสร้างสังคมที่ปลอดภัยจากยาเสพติดเป็นสังคมที่มีความเข้มแข็งและยั่งยืนไปด้วยกัน" ปลัดกระทรวงมหาดไทย กล่าวทิ้งท้าย